16 जनवरी को यह तय हो गया कि केविन कीगन प्रबंधक के रूप में न्यूकैसल में सनसनीखेज वापसी करने वाले हैं, उन्हें 8 जनवरी 1997 से क्लब को छोड़े हुए अब 11 वर्ष और 8 दिन हो चुके थे। वे न्यूकैसल के अनेकों प्रशंसकों की प्रमुख पसंद थे। जनवरी 2008 में हुई अन्य नियुक्तियों में डेनिस वाइस ने फुटबॉल निदेशक का पद संभाला और साथ ही साथ टोनी जिमेनेज़ उपाध्यक्ष (खिलाड़ी चयन समिति) बनकर तथा जेफ़ वेटेरे तकनीकी समन्वयक बनकर आये. इसके पीछे यह विचार था कि एक महाद्वीपीय शैली की कार्य संरचना विकसित की जाये जो कीगन के समर्थन में कार्य करे. वाइस और वेटेरे को इस सौदे को करने के लिए जिमिनेज़ को बुलाने से पहले आरंभिक मूल्यांकन करना था। इसके अतिरिक्त अप्रैल 2008 में डेविड विलियमसन को परिचालन निदेशक के रूप में नियुक्त किया गया। जून में मौर्ट ने अध्यक्ष पद छोड़ने का निर्णय कर लिया और उनके स्थान पर डेरेक ल्लेम्बियास आ गए जो एश्ले के पुराने साथी थे।

शुरुआत में कीगन की वापसी से वैसा प्रभाव नहीं पड़ा जैसा कि अपेक्षित था क्योंकि खेले गए 8 मैचों में से एक में भी क्लब को जीत नहीं मिली जिससे कि वे एफए कप से बाहर हो गए और इससे उन्हें मामूली बहिष्कार का सामना करना पड़ा, लेकिन न्यूकैसल आर्सेनल, मैनचेस्टर युनाइटेड और लिवरपूल सरीखों के साथ खेल रहा था। सत्र के बचे हुए 8 मैचों में क्लब का भाग्य बिलकुल पलट गया और क्लब ने प्रीमियर लीग में अपना स्थान सुरक्षित करने के लिए पर्याप्त मैचों में जीत हासिल कर ली और सम्मानजनक रूप से 12वें स्थान पर समाप्ति की. जब सत्र समाप्ति की ओर बढ़ने लगा तब कीगन सार्वजनिक रूप से यह कहकर बोर्ड की आलोचना करने लगे कि वह उन्हें आवश्यक आर्थिक सहायता नहीं दे रहा है जिससे कि वह क्लब को शीर्ष 4 में स्थान दिला सकें. उनके आरोपों के कारण स्वामी माइक एश्ले को लेकर विवाद होने लगा जोकि पहले ही स्टॉक मार्केट में कई मिलियन का घाटा होने की खबरों से संघर्ष कर रहे थे।

2008-09 सत्र में बोर्ड और कीगन के मध्य तीन दिन तक चली बातचीत के बाद ग्रीष्म स्थान्तरण खिड़की कई सप्ताह तक बंद रही, फिर कुल 232 दिनों तक कमान संभालने के बाद 4 सितम्बर को कीगन ने यह कहते हुए अपने पद से इस्तीफा दे दिया कि यदि उन्हें इस बात पर नियंत्रण रखने का अधिकार नहीं है कि क्लब किसे अनुबंधित करेगा तो वह एक प्रबंधक के रूप में कार्य कर पाने में असमर्थ हैं। पद छोड़ते समय उन्होंने कहा कि "यह मेरा विचार है कि एक प्रबंधक के पास प्रबंधन का अधिकार होना चाहिए और किसी भी क्लब को कसी भी प्रबंधक पर ऐसे खिलाड़ियों को नहीं थोपना चाहिए जिन्हें वह नहीं चाहता हो." सेंट जेम्स पार्क के मैदान के बाहर बोर्ड के विरोध में बहुत बड़े स्तर पर विरोध प्रदर्शन किया गया, विशेष रूप से फुटबॉलवाइस के मालिक और निदेशक एश्ले के विरुद्ध और अगली लीग के घरेलू प्रतिस्पर्धा में 13 सितम्बर को हल सिटी का विरोध किया गया।

5 सितम्बर 2008 को मालिक माइक एश्ले और प्रबंध निदेशक डेरेक ल्लाम्बियास को लीग प्रबंधकों के संगठन द्वारा चेतावनी दी गयी थी कि क्लब की कमान संभालने वाले अगले प्रबंधक को संतुष्ट रखें जिससे कि इस प्रकार की घटनाओं को दोबारा होने से और क्लब की छवि को ख़राब होने से रोका जा सके. क्लब के बोर्ड ने इस चेतावनी के विरोध में यह कहते हुए पलटवार किया कि जब कीगन ने जनवरी में पुनः पदभार संभाला था तो वह इस संरचना से वाकिफ थे, लेकिन एलएमए के प्रमुख प्रबंधक रिचर्ड बेवन ने यह कहते हुए कीगन का घोर समर्थन किया था कि कीगन और बोर्ड के मध्य एक संविदा सहमति का खंडन किया गया है। दिसम्बर 2008 में यह सूचित किया गया कि कीगन और माइक एश्ले के बीच एक कानूनी झगड़ा शरू हो रहा है, जिसमे कीगन कि ओर से यह दावा किया जा रहा है कि क्लब में उनके कार्यकाल के दौरान संविदा का उल्लंघन हुआ है और एश्ले यह दावा कर रहे हैं कि उनकी सार्वजनिक छवि को क्षति पहुंची है।

इसका पता लगने पर अगले दिन एक विस्तृत आधिकारिक कथन में एश्ले ने क्लब के मौजूदा हालातों, वे आर्थिक सीमाएं जिनके अंतर्गत उनका कार्यकाल चल रहा था और क्लब को स्थिर भविष्य प्रदान करने के लिए उन्होंने वहां पर जो भी बदलाव किये थे, का विवरण देते हुए यह घोषणा की कि वह क्लब को बेचना चाहते हैं। इसके साथ ही उन्होंने यह भी स्पष्ट कर दिया कि उनके कथन को कीगन पर आक्रमण के रूप में नहीं देखा जाये और यह भी कि वे न्यूकैसल युनाइटेड के "अब भी प्रशंसक" हैं और उन्होंने "पैसा बनाने के उद्देश्य से न्यूकैसल को नहीं खरीदा था", भविष्य में होने वाले मैचों की सुरक्षा के मद्देनज़र, वह अब "आगे क्लब को आर्थिक सहयात दे पाने के लिए तैयार नहीं हैं".

24 सितम्बर को क्लब ने प्रतिस्पर्धी मैच के दौरान अपनी न्यूनतम उपस्थिति दर्ज की जो 20,577 थी।
यह 1993 में उच्च शिखर पर रहने से अब तक के बीच की न्यूनतन उपस्थिति थी और पिछली न्यून उपस्थितियों से 4000 कम थी। हालांकि 20,577 की भीड़ अब भी 32 टीमों वाली एक पारी में शीर्ष से छठवें स्थान पर थी, ऐसी पारी जिसमे कि मैनचेस्टर यूनाइटेड, आर्सेनल, लिवरपूल, चेल्सिया और एस्टन विला सरीखी टीमें शामिल थीं। यह भीड़ टोटेनहैम होस्टपुर की लीग कप के लिये एकत्रित हुई थी, जिसे दुर्भाग्यपूर्वक न्यूकैसल 2-1 से हार गया। उस समय, टोटेनहैम 2 अंकों के साथ प्रीमीयर लीग में सबसे अंतिम स्थान पर था, जबकि न्यूकैसल स्वयं भी 4 अंकों के साथ नीचे से दूसरे स्थान पर था।

पूर्व खिलाड़ी और कप्तान
किंग केव की वापसी
सफलता
टीम के साथ कीगन की अवधि- मनोरंजनकर्तागण